
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2610 

1 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση, προκήρυξη, ανάθεση και κατανομή των δα¬ 
πανών διενέργειας των ερευνών Ζωικού Κεφα¬ 
λαίου, έγκριση χρησιμοποίησης στατιστικών ορ¬ 
γάνων και καθορισμός αμοιβής τους, για το έτος 

2014. 1 

Καθορισμός ωραρίου εργασίας σε 24ωρη βάση κα¬ 
θώς και κατά τις Κυριακές και εξαιρέσιμες ημέ¬ 
ρες, υπαλλήλων του τμήματος Εμπορίου και Του¬ 
ρισμού της Δ/νσης Ανάπτυξης της Περιφερειακής 
Ενότητας Σερρών της Περιφέρειας Κεντρικής Μα¬ 


κεδονίας για το έτος 2014. 2 

Τροποποίηση - συμπλήρωση του Οργανισμού Εσω¬ 
τερικής Υπηρεσίας του ΝΠΔΔ Κοινωνικός Οργα¬ 
νισμός Δήμου Πατρέων. 3 


ΑΠΟΦΑΣΕΙ Σ 

Αριθμ. 10886/Γ2-744 (1) 


Έγκριση, προκήρυξη, ανάθεση και κατανομή των δαπα¬ 
νών διενέργειας των ερευνών Ζωικού Κεφαλαίου, 
έγκριση χρησιμοποίησης στατιστικών οργάνων και 
καθορισμός αμοιβής τους, για το έτος 2014. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. Του Ν.3832/2010 (ΦΕΚ 38/Α/9-3-2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛΣΤΑΤ.) ως Ανεξάρτητης Αρχής», 
το άρθρο 10 του Νόμου 3899/2010 (ΦΕΚ 212/Α'/17.12.2010) 
«Επείγοντα μέτρα εφαρμογής του προγράμματος στή¬ 
ριξης της Ελληνικής οικονομίας», το άρθρο 323 του 
Νόμου 4072/2012 (ΦΕΚ 86/Α'/11.4.2012) «Βελτίωση επιχει¬ 
ρηματικού περιβάλλοντος - Νέα εταιρική μορφή - Σή¬ 
ματα - Μεσίτες Ακινήτων - Ρύθμιση θεμάτων ναυτιλίας, 
λιμένων και αλιείας και άλλες διατάξεις» και της παρ. 1 
του άρθρου 7 της από 18-11-2012 πράξης Νομοθετικού 
περιεχομένου «Δημοσιονομικοί κανόνες και άλλες δια¬ 
τάξεις» (ΦΕΚ 228 Α'), 


β. του Π.Δ 226/2000 (ΦΕΚ 195/Α78-9-2000) «Οργανι¬ 
σμός της Γ.Γ.ΕΣΥΕ», 

γ. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α'/22.04.2005), 
δ. του Ν.2685/1999 και ιδίως τα άρθρα 2 και 8 (ΦΕΚ 35/ 
Α'/18-2-1999) με θέμα: «Κάλυψη δαπανών μετακινούμενων 
υπαλλήλων εντός και εκτός επικράτειας και άλλες δια¬ 
τάξεις», όπως τροποποιήθηκε και ισχύει με το άρθρο 9 
του Ν.3833/2010 (ΦΕΚ 40/Α'/15-3-2010) «Προστασία της 
εθνικής οικονομίας - Επείγοντα μέτρα για την αντι¬ 
μετώπιση της δημοσιονομικής κρίσης», συμπληρώθηκε 
με την προσθήκη του άρθρου 49 παρ.1 του Ν.3871/2010 
(ΦΕΚ 141/Α' /17.08.2010) «Δημοσιονομική Διαχείριση και 
ευθύνη» και τροποποιήθηκε και ισχύει με την παρ. 13 
του άρθρου 45 του Ν.3943/2011 (ΦΕΚ 66/Α'), 
ε. του Π.Δ. 113/2010 «Ανάληψη υποχρεώσεων από Δι- 
ατάκτες» (Α 194), 

στ. της ΓΠ - 400/27-8-2012 απόφασης, με θέμα «Εγκρι¬ 
ση Κανονισμού Λειτουργίας και Διαχείρισης της Ελλη¬ 
νικής Στατιστικής Αρχής» (ΦΕΚ 2390/Β728.8.2012). 

2. Τον Κανονισμό (ΕΚ) αριθ. 1165/2008 του Ευρωπαϊκού 
Κοινοβουλίου και του Συμβουλίου σχετικά με τις στατι¬ 
στικές για το ζωικό κεφάλαιο και το κρέας. 

3. Το γεγονός ότι από τις διατάξεις της απόφασης αυτής 
προκαλείται δαπάνη ύψους 55.962,50 (πενήντα πέντε χιλιά¬ 
δων εννιακοσίων εξήντα δύο ευρώ και πενήντα λεπτών) 
συμπεριλαμβανομένου του ΦΠΑ όπου προκύψει, η οποία 
θα βαρύνει τις πιστώσεις του προϋπολογισμού εξόδων 
της ΕΛ.ΣΤΑΤ για το οικονομικό έτος 2014 ως ακολούθως: 

α) ΚΑΕ 0419 ποσό ύψους 3.427,00 (τριών χιλιάδων τε- 
τρακοσίων είκοσι επτά ευρώ) από την Ανάληψη Υποχρέ¬ 
ωσης 10489/Α2-5382/4-9-2014 με αριθ. καταχώρησης 723. 

β) ΚΑΕ 0429 ποσό ύψους 52.535,50 (πενήντα δύο χι¬ 
λιάδων πεντακοσίων τριάντα πέντε ευρώ και πενήντα 
λεπτών) από την Ανάληψη Υποχρέωσης 10488/Α2-5381/ 
4-9-2014 με αριθ. καταχώρησης 722, αποφασίζουμε: 

1. α. Εγκρίνουμε και προκηρύσσουμε την εκτέλεση 
των στατιστικών εργασιών που απαιτούνται για τη 
διενέργεια των ετήσιων στατιστικών ερευνών Ζωικού 
Κεφαλαίου έτους 2014, κατά τη διάρκεια του έτους 2014. 

β. Αναθέτουμε στο Τμήμα Στατιστικών Ζωικού και 
Φυτικού Κεφαλαίου, της Δ/νσης Στατιστικών Πρωτο¬ 
γενή Τομέα της ΕΛΣΤΑΤ τη διενέργεια των ανωτέρω 
ερευνών. 

2. Σκοπός των ερευνών είναι η συλλογή λεπτομερών 
στατιστικών στοιχείων σχετικά με τη ζωική παραγω¬ 
γή για την εκτίμηση της εξέλιξης της παραγωγής της 
Χώρας. 

Τα στοιχεία αυτά είναι απαραίτητα για το σχεδίασμά 
και την άσκηση της Αγροτικής Πολιτικής του Κράτους 
και της Κοινής Αγροτικής Πολιτικής (ΚΑΠ) της Ε.Ε στο 
πλαίσιο της Κοινής Οργάνωσης των Αγορών των κτη- 
νοτροφικών προϊόντων. 

Επιπρόσθετα, τα στοιχεία αυτά καλύπτουν και άλλες 
εθνικές ανάγκες κατάρτισης προγραμμάτων ανάπτυ¬ 
ξης του γεωργικού τομέα, καθώς και διάφορες διεθνείς 
υποχρεώσεις της Χώρας. 

Οι εν λόγω έρευνες διενεργούνται σε όλα τα Κράτη- 
Μέλη της Ε.Ε., με κοινές μεθόδους και πρότυπα, όπως 
αυτό προβλέπεται από τη σχετική νομοθεσία της Ε.Ε. 
(παράγραφος 2 του σκεπτικού της παρούσας απόφα¬ 
σης). 

3. Κατά τη διενέργεια των ερευνών θα συλλεγούν 
στοιχεία σχετικά με το ζωικό κεφάλαιο και συγκεκριμέ¬ 
να τον πληθυσμό βοοειδών, χοίρων, προβάτων, αιγών και 
την αντίστοιχη συνολική εγχώρια παραγωγή κρέατος, 
γάλακτος και γαλακτοκομικών προϊόντων. 

4. Οι έρευνες είναι δειγματοληπτικές. Η μέθοδος δειγ¬ 
ματοληψίας που θα εφαρμοστεί είναι η μονοσταδιακή 
στρωματοποιημένη δειγματοληψία. Οι έρευνες καλύ¬ 
πτουν το σύνολο της Χώρας και τα αποτελέσματα αυ¬ 
τών εξάγονται σε επίπεδο Περιφέρειας (ΝΙΙΤ3 2). 

Τα κριτήρια στρωμάτωσης είναι η Περιφέρεια (ΝυΤ3 
2) και το μέγεθος της εκμετάλλευσης, το οποίο καθο¬ 
ρίζεται, ανά είδος έρευνας, από τον αριθμό των εκτρε¬ 
φόμενων ζώων. 

Τα στοιχεία για τον καθορισμό του μεγέθους των εκ¬ 
μεταλλεύσεων προέρχονται από το Μητρώο Γεωργικών 
και Κτηνοτροφικών εκμεταλλεύσεων της ΕΛΣΤΑΤ, με 
την πιο πρόσφατη ενημέρωσή του. 

Ερευνώμενη μονάδα είναι η κτηνοτροφική εκμετάλ¬ 
λευση. 

5. Οι προπαρασκευαστικές εργασίες των ερευνών, η 
διενέργειά τους και η επεξεργασία των στοιχείων τους, 
καθώς και η παρουσίαση των αποτελεσμάτων τους, θα 
πραγματοποιηθούν εντός των ετών 2014 και 2015. 

Περίοδος αναφοράς των στοιχείων είναι για το ζωικό 
κεφάλαιο η 1η Νοεμβρίου 2014. 

6. Για την οργάνωση, το σχεδίασμά, την προπαρα- 
σκευή και τη διενέργεια των ερευνών, την επεξεργασία 
των στοιχείων και την εμφάνιση των αποτελεσμάτων 
τους θα χρησιμοποιηθούν, υπάλληλοι της ΕΛΣΤΑΤ και 
Ιδιώτες Συνεργάτες. 

Συγκεκριμένα: 

α. Γ ια την οργάνωση, το σχεδίασμά και την προετοι¬ 
μασία των ερευνών θα χρησιμοποιηθούν υπάλληλοι της 
Κ.Υ και των Υ.Σ.Νομών της ΕΛΣΤΑΤ. 

β. Για τη διενέργεια των ερευνών θα χρησιμοποιηθούν: 

• Υπάλληλοι της ΕΛΣΤΑΤ, οι οποίοι θα έχουν τη δυ¬ 
νατότητα μετακίνησης εντός και εκτός έδρας. 

• Μέχρι 420 Ιδιώτες Συνεργάτες. 

γ. Γ ια την επεξεργασία των ερωτηματολογίων των 
ερευνών (έλεγχοι, κωδικογράφηση, εισαγωγή δεδομέ¬ 
νων και μηχανογραφικοί έλεγχοι) θα χρησιμοποιηθούν 
υπάλληλοι της Κ.Υ. και των Υ.Σ. Νομών της ΕΛΣΤΑΤ. 

δ. Για τους ποιοτικούς ελέγχους, την παραγωγή και 
την παρουσίαση των αποτελεσμάτων των ερευνών θα 


χρησιμοποιηθούν κυρίως υπάλληλοι της Κ.Υ. της ΕΛ¬ 
ΣΤΑΤ. 

7. Οι Ιδιώτες Συνεργάτες, που θα χρησιμοποιηθούν για 
τη συμπλήρωση και τον έλεγχο των ερωτηματολογίων, 
θα επιλεγούν από το Μητρώο των ιδιωτών συνεργατών 
που έχει καταρτιστεί και τηρείται στην ΕΛΣΤΑΤ μετά 
από αίτηση των ενδιαφερομένων. 

8. Ο ορισμός των ανωτέρω οργάνων των ερευνών θα 
γίνει με απόφαση του Προέδρου της ΕΛΣΤΑΤ. 

9. Η αποζημίωση των οργάνων των ερευνών για το 
οικονομικό έτος 2014, καθορίζεται ως εξής: 

I. Οκτώ ευρώ και ενενήντα ένα λεπτά (8,91€) για κάθε 
πλήρως και σωστά συμπληρωμένο ερωτηματολόγιο των 
ερευνών «Βοοειδών, Αιγών και Προβάτων», 

(συνολική δαπάνη 8,91 ευρώ χ 5.350 ερωτηματολόγια = 
47.668,50 ευρώ), 

- ΚΑΕ 0419 = 300 ερωτηματολόγια χ 8,91 ευρώ ανά 
ερωτηματολόγιο = 2.673,00 ευρώ 

- ΚΑΕ 0429 = 5.050 ερωτηματολόγια χ 8,91 ευρώ ανά 
ερωτηματολόγιο = 44.995,50 ευρώ 

II. Επτά ευρώ και πενήντα τέσσερα λεπτά (7,54€) για 
κάθε πλήρως και σωστά συμπληρωμένο ερωτηματολό¬ 
γιο της έρευνας «Χοίρων», 

(συνολική δαπάνη 7,54 ευρώ χ 1.100 ερωτηματολόγια = 
8.294,00 ευρώ). 

- ΚΑΕ 0419 = 100 ερωτηματολόγια χ 7,54 ευρώ ανά 
ερωτηματολόγιο = 754,00 ευρώ 

- ΚΑΕ 0429 = 1.000 ερωτηματολόγια χ 7,54 ευρώ ανά 
ερωτηματολόγιο = 7.540,00 ευρώ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 17 Σεπτεμβρίου 2014 

Ο Πρόεδρος 
ΑΝΔΡΕΑΣ Β. ΓΕΩΡΓΙΟΥ 

-♦- 

Αριθμ. 14713 (2) 

Καθορισμός ωραρίου εργασίας σε 24ωρη βάση καθώς 
και κατά τις Κυριακές και εξαιρέσιμες ημέρες, υπαλ¬ 
λήλων του τμήματος Εμπορίου και Τουρισμού της Δ/ 
νσης Ανάπτυξης της Περιφερειακής Ενότητας Σερ¬ 
ρών της Περιφέρειας Κεντρικής Μακεδονίας για το 
έτος 2014. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 280 του Ν. 3852/2010 (ΦΕΚ 
87/Α77-6-2010) «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης-Πρόγραμμα Καλ¬ 
λικράτης». 

2. Το ΠΔ 142/2010 «Οργανισμός της Αποκεντρωμένης 
Διοίκησης Μακεδονίας - Θράκης» (ΦΕΚ 235/Α'/27-12-2010). 

3. Τις διατάξεις του άρθρου 1 παρ. 6 του ν. 1157/1981 
«Περί κυρώσεως της από 29 Δεκ. 1980 Πράξεως Νομο¬ 
θετικού Περιεχομένου του Προέδρου της Δημοκρατίας 
"περί καθιερώσεως πενθημέρου εβδομάδος εργασίας 
των δημοσίων εν γένει υπηρεσιών και ρυθμίσεως συ¬ 
ναφών θεμάτων», όπως τροποποιήθηκε με τις όμοιες 
των παρ. 1 και 2 του άρθρου 23 του ν. 1735/1987 και της 
παρ. 5 του άρθρου 8 του ν. 2880/2001. 

4. Την αριθ. ΔΙΑΔΠ/Γ2γ/4595/21-2-2007 (ΦΕΚ 293/Β7 
5-3-2007) απόφαση του Υπουργού Εσωτερικών Δη- 

μόσιας Διοίκησης και Αποκέντρωσης, με την οποία 
μεταβιβάζεται στους Γενικούς Γραμματείς Περιφερειών 
η αρμοδιότητα για τον καθορισμό του ωραρίου εργα¬ 
σίας σε 24ωρη βάση, καθώς και κατά τις Κυριακές και 
εξαιρέσιμες ημέρες, των υπαλλήλων που εργάζονται 
στις ελεγκτικές υπηρεσίες των Νομαρχιακών Αυτοδι¬ 
οικήσεων. 

5. Την αριθ. οικ.53844/10-7-2013 (ΦΕΚ 2 017/τ.Β7ΐ 6-8-2 013) 
απόφαση του Γενικού Γραμματέα της Αποκεντρωμένης 
Διοίκησης Μακεδονίας - Θράκης, «Ανάθεση άσκησης 
αρμοδιοτήτων σε οργανικές μονάδες της Αποκεντρω¬ 
μένης Διοίκησης Μακεδονίας-Θράκης και παροχή εξου¬ 
σιοδότησης υπογραφής πράξεων και εγγράφων «Με 
εντολή Γ ενικού Γ ραμματέα» στους προϊστάμενους των 
οργανικών μονάδων της Αποκεντρωμένης Διοίκησης 
Μακεδονίας-Θράκης». 

6. Το υπ’ αριθ. 290364/3367/31-7-2014 έγγραφο της Δ/ 
νσης Διοικητικού Οικονομικού της Περιφερειακής Ενό¬ 
τητας Σερρών της Περιφέρειας Κεντρικής Μακεδονίας, 
με το οποίο αιτείται καθιέρωση ωραρίου εργασίας σε 
24ωρη βάση, καθώς και κατά τις Κυριακές και εξαιρέσι¬ 
μες ημέρες, για το έτος 2014, για τους υπαλλήλους της 
Δ/νσης Ανάπτυξης, Τμήματος Εμπορίου και Τουρισμού 
(τέσσερις (4) υπάλληλοι) που ασκούν ελεγκτικό έργο, 
λόγω του ότι πραγματοποιούν δειγματοληψίες και ελέγ¬ 
χους: 1) Δειγματοληψίες αλκοολούχων ποτών από τα 
κέντρα διασκέδασης. 2) Στα καταστήματα εστίασης και 
αναψυχής, κυλικεία θεάτρων και κινηματογράφων που 
λειτουργούν απογευματινές και νυκτερινές ώρες. 3) Σε 
τουριστικές και παραθεριστικές περιοχές όπου ανα¬ 
πτύσσονται ποικίλες εμπορικές δραστηριότητες κατά τη 
θερινή περίοδο κυρίως σε απογευματινές και βραδινές 
ώρες. 4) Σε οδικούς άξονες όπου λειτουργούν πρατήρια 
υγρών καυσίμων και σε περιόδους αιχμής παρατηρείται 
μεγάλη κυκλοφορία οχημάτων εκτός ωρών και ημερών 
εργασίας. 5) Το ωράριο που λειτουργούν τα πρατήρια 
υγρών καυσίμων. 6) Δειγματοληψίες καυσίμων από ρε¬ 
ζερβουάρ οχημάτων για παράνομη χρήση πετρελαίου 
θέρμανσης. 7) Σε περιόδους αιχμής (Χριστούγεννα και 
Πάσχα) όπου απαιτείται παρουσία ελεγκτικών συνεργεί¬ 
ων στην αγορά εκτός ωρών και ημερών εργασίας. 8) Σε 
ελέγχους φροντιστηρίων ΙΕΚ Κέντρα Ελευθέρων Σπου¬ 
δών που λειτουργούν κυρίως απογευματινές ώρες, 9) Σε 
χώρους παιδικής αναψυχής (λούνα παρκ κ.τλ.). 10) Για 
την άμεση ανταπόκριση της Υπηρεσίας σε καταγγελίες 
που αξιολογούνται σοβαρές. 11) Για τη συμμετοχή σε 
μικτές δράσεις με άλλες συναρμόδιες υπηρεσίες. 12) Για 
ελέγχους βυτιοφόρων διανομής πετρελαίου θέρμανσης, 
13) Σε εμποροπανηγύρεις που διενεργούνται για θρη¬ 
σκευτικές ή επετειακές εορτές. 14) Στις λαϊκές αγορές 
και υπαίθριο εμπόριο. 15) Τον περιοδικό έλεγχο μέτρων 
και σταθμών. 16) Σε αποθήκες πετρελαίου θέρμανσης, 
εγκαταστάσεις εμφιάλωσης υγραερίου, εγκαταστάσεις 
θέρμανσης ψύξης χώρων μέσω της «αβαθούς γεωθερ¬ 
μίας». 17) Σε βιοτεχνίες, εργοστάσια, εργαστήρια κλπ., 
μετά από καταγγελίες πολιτών για οχλήσεις από τη 
λειτουργία τους. 18) Σε αποθήκες επικίνδυνων ουσιών 
και μονάδες κατεργασίας αποβλήτων. 19) Σε μονάδες 
που υπάγονται στην οδηγία 5Ε\/Ε330 II για την εφαρ¬ 
μογή μελετών ασφαλείας περί αποφυγής ατυχημάτων 
μεγάλης έκτασης. 

7. Το γεγονός ότι το ύψος της προκαλούμενης, από 
την απόφαση αυτή, δαπάνης ανέρχεται στο ποσό των 
χιλίων εξακοσίων ευρώ (1.600,00 €) και θα καλυφθεί από 


την πίστωση του προϋπολογισμού εξόδων οικ. έτους 
2014 εις βάρος του Φ. 721, ΚΑΕ0512.α.01, αποφασίζουμε: 

Καθορίζουμε το ωράριο εργασίας σε 24ωρη βάση, 
καθώς και κατά τις Κυριακές και εξαιρέσιμες ημέρες, για 
το έτος 2014, για τους υπαλλήλους της Δ/νσης Ανάπτυ¬ 
ξης, Τμήμα Εμπορίου και Τουρισμού της Περιφερειακής 
Ενότητας Σερρών της Περιφέρειας Κεντρικής Μακεδο¬ 
νίας (τέσσερις (4) υπάλληλοι), που ασκούν ελεγκτικό 
έργο, για τους λόγους που αναφέρονται στο σκεπτικό 
της παρούσας απόφασης ως κατωτέρω: 

1) 'Ενας (1) ΠΕ Μηχανικών 

2) Ένας (1) ΤΕ Μηχανικών 

3) Ένας (1) ΤΕ Διοικητικού Λογιστικού 

4) Ένας (1) ΤΕ Γεωτεχνικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 28 Αυγούστου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Προϊστ/νος Γ ενικής Διεύθυνσης 
Εσωτ. Λειτουργίας 
ΗΛΙΑΣ ΘΕΟΔΩΡΙΔΗΣ 
-♦- 

Αριθμ. 117627/11237 (3) 

Τροποποίηση - συμπλήρωση του Οργανισμού Εσωτε¬ 
ρικής Υπηρεσίας του ΝΠΔΔ Κοινωνικός Οργανισμός 
Δήμου Πατρέων. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.3852/2010 «Πρόγραμμα ΚΑΛΛΙ¬ 
ΚΡΑΤΗΣ» (ΦΕΚ 87Α') και ιδίως των άρθρων 97 και 280. 

2. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α727.12.2010 ) Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου. 

3. Τις διατάξεις του άρθρου 10 του Ν.3584/2007 και 
των Π.Δ/των 22/1990 και 50/2001, όπως ισχύουν, καθώς 
και την ισχύουσα νομοθεσία «περί αρμοδιοτήτων των 
Ο.Τ.Α. Α' βαθμού». 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

5. Την αριθ. 15650/1253/2011 (ΦΕΚ 480/τ.Β'/29-3-2011) 
απόφαση του Γ ενικού Γ ραμματέα Αποκεντρωμένης Δι¬ 
οίκησης Πελ/σου, Δυτ. Ελλάδας και Ιονίου «περί μετα¬ 
βίβασης αρμοδιοτήτων και παροχής εξουσιοδότησης 
υπογραφής στον Γενικό Διευθυντή και τους Προϊστα¬ 
μένους των Υπηρεσιών - με εντολή Γ ενικού Γ ραμματέα». 

6. Την αριθ. 82160/15481/2012 (ΦΕΚ τ.Β'/2851/23-10-2012) 
απόφαση του Γ ενικού Γ ραμματέα της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου 
με την οποία εγκρίθηκε ο Ο.Ε.Υ. του Ν.Π.Δ.Δ. με την 
επωνυμία Κοινωνικός Οργανισμός Δήμου Πατρέων. 

7. Τις αριθ. 129/2013 και 130/2013 αποφάσεις του Δι¬ 
οικητικού Συμβουλίου του ΝΠΔΔ, περί τροποποίησης, 
συμπλήρωσης του Οργανισμού Εσωτερικής Υπηρεσίας 
του ΝΠΔΔ. 

8. Την αριθ. 16 θέμα 12/18-12-2013 απόφαση- γνωμο¬ 
δότηση του Υπηρεσιακού Συμβουλίου Ο.Τ.Α. Ν. Αχάίας, 

με την οποία γνωμοδοτεί υπέρ της τροποποίησης του 
ΟΕΥ του ΝΠΔΔ. 

9. Το αριθ. 3818/8-9-2014 έγγραφο του ΝΠΔΔ Κοινω¬ 
νικός Οργανισμός Δήμου Πατρέων, με το οποίο μας 
διαβιβάζεται η αριθ. 3755/5-9-2014 βεβαίωση της οικο¬ 
νομικής υπηρεσίας του ΝΠΔΔ, αποφασίζουμε: 

Εγκρίνουμε τις αριθ. 129/2013 και 130/2013 αποφάσεις 
του Διοικητικού Συμβουλίου του ΝΠΔΔ με την επωνυμία 
Κοινωνικός Οργανισμός Δήμου Πατρέων, περί σύστασης 
του ΙΕ' Δημοτικού Παιδικού Σταθμού Δήμου Πατρέων 
και τροποποίησης, συμπλήρωσης του Οργανισμού Εσω¬ 
τερικής Υπηρεσίας του ΝΠΔΔ και με την πρόβλεψη, 
όπως παρακάτω: 

Α. Συστήνεται ο ΙΕ' Δημοτικός Παιδικός Σταθμός Δή¬ 
μου Πατρέων, στην Δημοτική Ενότητα Βραχναίΐκων και 

Β. Τροποποιείται - συμπληρώνεται ο ΟΕΥ του Ν.Π.Δ.Δ. 
με την επωνυμία Κοινωνικός Οργανισμός Δήμου Πατρέ¬ 
ων, ως εξής: 

1. Τροποποίηση του άρθρου 1 - Διάρθρωση υπηρεσιών. 

Ενότητα Β - III Τμήμα Παιδικής Προστασίας προσχο- 

λικής αγωγής συμπλήρωση: Προστέθηκε 15. ΙΕ' Παιδι¬ 
κός Σταθμός (Βραχναίΐκων) και μεταφέρθηκε 16. Κέντρο 
Προσχολικής Αγωγής (ΚΠΑΠ) 

2. Άρθρο 11 - Θέσεις προσωπικού 

Συστήνονται πέντε (5) επιπλέον θέσεις ως εξής: 

Τρεις (3) θέσεις Κατηγορίας Κλάδου ΤΕ Βρεφονηπι- 

οκομίας και διαμορφώνονται συνολικά στις εννέα (9) 
θέσεις. 


Μία (1) θέση Κατηγορίας Κλάδου ΔΕ Μαγείρων και 
διαμορφώνονται συνολικά στις δέκα (10) θέσεις. 

Μία (1) θέση Κατηγορίας Κλάδου ΥΕ Καθαριότητας και 
διαμορφώνονται συνολικά στις επτά (7) θέσεις. 

3. Άρθρο 15 - Προϊστάμενοι Υπηρεσιών 

III Τμήμα Παιδικής Προστασίας προσχολικής αγωγής 
συμπλήρωση: προστέθηκε. 

15. ΙΕ' Παιδικός Σταθμός (Βραχναίΐκων) και μεταφέρθηκε. 

16. Κέντρο Προσχολικής Αγωγής (ΚΠΑΠ). 

Από την απόφαση αυτή προκαλείται δαπάνη ποσού 
46.666,66€, η οποία θα βαρύνει τους ΚΑ 70-6011,70-6051.2, 
70-6051.3 προϋπολογισμού έτους 2014, για τα επόμενα έτη 
προκαλείται ετήσια δαπάνη ύψους 140.000,00€ η οποία 
θα προβλέπεται στους αντίστοιχους προϋπολογισμούς. 

Κατά τα λοιπά ισχύει ως έχει η αριθ. 82160/15481/2012 
(ΦΕΚ τ.Β'/2851/23-10-2012) απόφαση του Γενικού Γραμ¬ 
ματέα της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 15 Σεπτεμβρίου 2014 

Με εντολή Γενικού Γραμματέα 
Αποκεντρωμένης Διοίκησης 
Η Αναπληρώτρια Γ ενική Διευθύντρια 
ΓΕΩΡΓΙΑ ΠΑΤΑΚΙΑΡΑ 

